Lance James – ’60 Goue Jare’ – Musical Venture Radio
• Sestig goue jare – Suiderland -We Thank Thee – I Love You More Each Day – Lied van hoop – You’re My Best Friend – Here You Are – Mag die engele wag hou oor jou – I Wonder If God Love Country Music? (duet met Dan Huston – Lady (You Are My Life) – One Pair of Hands – Elke mens – The Painter (duet met Gerhard Steyn) – Will The Circle Be Unbroken – Don’t Sell Daddy Anymore Whiskey (duet met Carlo Leoni).
← Rina Hugo is terug met ‘n nuwe album: ‘Sy naam is Jesus’
Ghoema Musiektoekennings 2017 – Beste ligte Klassieke Album → Dit is heerlik in die hemel - www.bybelkennis.co.za
by Mitch Kalp · Published 11/01/2011 · Updated 28/09/2014
Konkordansie-voorkomste van die woord hemel in die Nuwe Testament
Ek het vir u al die voorkomste van die woord hemel en paradys in die Nuwe Testament opgesoek en hier onder aangetoon. U kan dan op u eie tyd deur die tekste gaan. Lees gerus Openbaring 4 wat die bekende troonsaal van God in die hemel beskryf. Kyk ook na die Engelse artikel (soek “throne room Revelation”) wat ek oor die tema geskryf het en die geweldige troos wat die teks ons bied, naamlik dat God voorsien, dat Hy in beheer is en dat Hy die Koning, Skepper en onderhouer van alles en almal is. In die hemel gaan ons in God se heerlike teenwoordigheid wees en sal ons nie pyn en lyding, honger of dors beleef nie. Die begeerlikheid van die aardse bestaan sal nie meer daar wees nie. Ons kan inderdaad daarna uitsien (vgl 2 Kor 5:2), maar moet nie die fout maak wat die gemeentelede in Tessalonika gemaak het om op te hou leef in die hede nie. Ons het steeds die verantwoordelikheid en voorreg om noú te leef en is nie geroep tot geestelike ontvlugting en emigrasie nie. God se lig en lewe breek elke dag nuut vir ons oop en ons kan nou al deur die krag van sy Gees ‘n voorsmakie kry van die hemel. Ons kan ook vir iemand anders die hemel laat oopbreek indien ons toelaat dat God deur ons in mense se lewens ‘n verskil maak.
(Mat 5:34) Maar Ek sê vir julle: Sweer hoegenaamd nie-nie by die hemel nie, omdat dit die troon van God is;
(Mat 8:20) En Jesus sê vir hom: Die jakkalse het gate en die voëls van die hemel neste, maar die Seun van die mens het geen plek waar Hy sy hoof kan neerlê nie.
(Mat 11:23) En jy, Kapérnaüm, wat tot die hemel toe verhoog is, jy sal tot die doderyk toe neergestoot word; want as in Sodom die kragtige dade plaasgevind het wat in jou plaasgevind het, sou hy bly staan het tot vandag toe.
(Mat 13:32) wat wel die kleinste is van al die soorte saad, maar as dit gegroei het, groter is as die groentesoorte en ‘n boom word, sodat die voëls van die hemel kom en nes maak in sy takke.
(Mat 14:19) Toe gee Hy die skare bevel om op die gras te gaan sit; en Hy neem die vyf brode en die twee visse, kyk op na die hemel en dank; en nadat Hy die brode gebreek het, gee Hy dit aan die dissipels en die dissipels aan die skare.
(Mat 16:1) En die Fariseërs en Sadduseërs het nader gekom om Hom te versoek en het Hom gevra om hulle ‘n teken uit die hemel te laat sien.
(Mat 19:21) Jesus antwoord hom: As jy volmaak wil wees, gaan verkoop jou goed en gee dit aan die armes, en jy sal ‘n skat in die hemel hê; en kom hier, volg My.
(Mat 21:25) Die doop van Johannes, waar was dit vandaan, uit die hemel of uit mense? En hulle het by hulleself geredeneer en gesê: As ons sê: Uit die hemel-dan sal Hy ons vra: Waarom het julle hom dan nie geglo nie?
(Mat 23:22) en wie sweer by die hemel, sweer by die troon van God en by Hom wat daarop sit.
(Mar 4:4) En terwyl hy saai, het ‘n deel langs die pad geval, en die voëls van die hemel het gekom en dit opgeëet.
(Mar 4:32) en wanneer dit gesaai is, kom dit op en word groter as al die groentesoorte en maak groot takke, sodat die voëls van die hemel onder sy skaduwee nes kan maak.
(Mar 6:41) Hy neem toe die vyf brode en die twee visse, kyk op na die hemel en dank; en Hy breek die brode en gee dit aan sy dissipels om dit aan hulle voor te sit. Ook die twee visse het Hy onder almal verdeel.
(Mar 7:34) en nadat Hy opgekyk het na die hemel, sug Hy en sê aan hom: Éffata, dit is: Gaan oop!
(Mar 8:11) En die Fariseërs het uitgegaan en met Hom begin redetwis en van Hom ‘n teken uit die hemel gevra om Hom te versoek.
(Mar 10:21) En Jesus het hom aangekyk en hom liefgekry en vir hom gesê: Een ding kom jy kort-gaan verkoop alles wat jy het, en gee dit aan die armes, en jy sal ‘n skat in die hemel hê; kom dan hier, neem die kruis op en volg My.
(Mar 11:30) Die doop van Johannes, was dit uit die hemel of uit mense? Antwoord My.
(Mar 11:31) En hulle het by hulleself geredeneer en gesê: As ons sê: Uit die hemel-sal Hy sê: Waarom het julle hom dan nie geglo nie?
(Mar 13:25) en die sterre van die hemel sal val, en die kragte wat in die hemele is, sal geskud word.
(Mar 16:19) Nadat die Here dan met hulle gespreek het, is Hy opgeneem in die hemel en het gaan sit aan die regterhand van God.
(Luk 3:21) En toe die hele volk gedoop en Jesus ook gedoop is, en Hy besig was om te bid, het die hemel oopgegaan;
(Luk 3:22) en die Heilige Gees het in liggaamlike gedaante soos ‘n duif op Hom neergedaal; en ‘n stem het uit die hemel gekom wat sê: U is my geliefde Seun; in U het Ek ‘n welbehae.
(Luk 4:25) Maar Ek sê vir julle met waarheid, daar was baie weduwees in Israel in die dae van Elía toe die hemel toegesluit was drie jaar en ses maande lank, toe daar ‘n groot hongersnood gekom het in die hele land,
(Luk 8:5) ‘n Saaier het uitgegaan om sy saad te saai; en toe hy saai, val ‘n deel langs die pad en is vertrap, en die voëls van die hemel het dit opgeëet.
(Luk 9:16) Toe neem Hy die vyf brode en die twee visse, en nadat Hy opgekyk het na die hemel, seën Hy dit en breek dit en gee dit aan die dissipels om dit aan die skare voor te sit.
(Luk 9:54) En toe sy dissipels, Jakobus en Johannes, dit sien, sê hulle: Here, wil U hê ons moet sê dat vuur van die hemel afdaal en hulle verteer, soos Elía ook gedoen het?
(Luk 9:58) Toe sê Jesus vir hom: Die jakkalse het gate en die voëls van die hemel neste, maar die Seun van die mens het geen plek waar Hy sy hoof kan neerlê nie.
(Luk 10:15) En jy, Kapérnaüm, wat tot die hemel toe verhoog is, jy sal tot die doderyk toe neergestoot word.
(Luk 11:2) En Hy sê vir hulle: Wanneer julle bid, sê: Onse Vader wat in die hemele is, laat u Naam geheilig word; laat u koninkryk kom; laat u wil geskied, soos in die hemel net so ook op die aarde;
(Luk 11:16) En ander het Hom versoek en van Hom ‘n teken uit die hemel begeer.
(Luk 13:19) Dit is soos ‘n mosterdsaad wat ‘n man geneem en in sy tuin gesaai het; en dit het gegroei en ‘n groot boom geword, en die voëls van die hemel het nes gemaak in sy takke.
(Luk 15:7) Ek sê vir julle dat daar net so blydskap sal wees in die hemel oor een sondaar wat hom bekeer, meer as oor nege en negentig regverdiges wat die bekering nie nodig het nie.
(Luk 15:18) Ek sal opstaan en na my vader gaan, en ek sal vir hom sê: Vader, ek het gesondig teen die hemel en voor u,
(Luk 15:21) En die seun sê vir hom: Vader, ek het gesondig teen die hemel en voor u en ek is nie meer werd om u seun genoem te word nie.
(Luk 18:22) En toe Jesus dit hoor, antwoord Hy hom: Nog een ding ontbreek jou-verkoop alles wat jy het, en verdeel dit onder die armes, en jy sal ‘n skat in die hemel hê; kom dan hier, volg My.
(Luk 19:38) terwyl hulle sê: Geseënd is die Koning wat kom in die Naam van die Here, vrede in die hemel en heerlikheid in die hoogste hemele!
(Luk 20:4) die doop van Johannes, was dit uit die hemel of uit mense?
(Luk 20:5) Toe het hulle onder mekaar geredeneer en gesê: As ons sê: Uit die hemel-sal Hy sê: Waarom het julle hom dan nie geglo nie?
(Luk 21:11) En daar sal groot aardbewings op verskillende plekke wees en hongersnode en pessiektes; en daar sal verskriklike dinge en groot tekens van die hemel kom.
(Luk 21:33) Die hemel en die aarde sal verbygaan, maar my woorde sal nooit verbygaan nie.
(Luk 22:43) En ‘n engel uit die hemel het aan Hom verskyn en Hom versterk.
(Luk 24:51) En terwyl Hy hulle seën, het Hy van hulle geskei en is in die hemel opgeneem.
(Joh 1:51) (1:52) En Hy sê vir hom: Voorwaar, voorwaar Ek sê vir julle, van nou af sal julle die hemel geopend sien en die engele van God opklim en neerdaal op die Seun van die mens.
(Joh 3:27) Johannes antwoord en sê: ‘n Mens kan niks aanneem as dit hom nie uit die hemel gegee is nie.
(Joh 3:31) Hy wat van bo kom, is bo almal; hy wat uit die aarde is, is uit die aarde en praat uit die aarde. Hy wat uit die hemel kom, is bo almal.
(Joh 6:41) Toe murmureer die Jode oor Hom, omdat Hy gesê het: Ek is die brood wat uit die hemel neergedaal het.
(Joh 6:42) En hulle sê: Is Hy nie Jesus, die seun van Josef, wie se vader en moeder ons ken nie? Hoe sê Hy dan: Ek het uit die hemel neergedaal?
(Joh 6:50) Dít is die brood wat uit die hemel neerdaal, sodat iemand daarvan kan eet en nie sterwe nie.
(Joh 6:51) Ek is die lewende brood wat uit die hemel neergedaal het. As iemand van hierdie brood eet, sal hy lewe tot in ewigheid. En die brood wat Ek sal gee, is my vlees wat Ek vir die lewe van die wêreld sal gee.
(Joh 6:58) Dít is die brood wat uit die hemel neergedaal het-nie soos julle vaders die manna geëet en gesterwe het nie; wie hierdie brood eet, sal tot in ewigheid lewe.
(Joh 12:28) Vader, verheerlik u Naam! Daar het toe ‘n stem uit die hemel gekom: Ek hét dit verheerlik, en Ek sal dit weer verheerlik.
(Joh 17:1) Dit het Jesus gespreek, en Hy het sy oë na die hemel opgehef en gesê: Vader, die uur het gekom; verheerlik u Seun, sodat u Seun U ook kan verheerlik-
(Act 1:10) En toe hulle nog stip na die hemel kyk terwyl Hy weggaan, staan daar twee manne in wit klere by hulle,
(Act 1:11) wat sê: Galilése manne, waarom staan julle en kyk na die hemel? Hierdie Jesus wat van julle opgeneem is in die hemel, sal net so kom soos julle Hom na die hemel sien wegvaar het.
(Act 2:2) En daar kom skielik uit die hemel ‘n geluid soos van ‘n geweldige rukwind, en dit het die hele huis gevul waar hulle gesit het.
(Act 2:5) En daar het in Jerusalem Jode gewoon, godsdienstige manne, uit elke nasie wat onder die hemel is.
(Act 4:24) En toe hulle dit hoor, het hulle eendragtig die stem tot God verhef en gesê: Here, U is die God wat die hemel en die aarde en die see en alles wat daarin is, gemaak het,
(Act 7:49) Die hemel is my troon en die aarde die voetbank van my voete. Watter soort huis sal julle vir My bou, sê die Here, of hoedanig is die plek van my rus?
(Act 7:55) Maar hy was vol van die Heilige Gees en het die oë na die hemel gehou en die heerlikheid van God gesien en Jesus wat staan aan die regterhand van God.
(Act 10:11) hy sien die hemel geopend en ‘n voorwerp soos ‘n groot laken na hom afdaal, wat aan die vier hoeke vasgebind is en op die aarde neergelaat word.
(Act 10:12) Daarin was al die viervoetige diere van die aarde en die wilde en kruipende diere en die voëls van die hemel.
(Act 10:16) En dit het drie maal gebeur, en die voorwerp is weer in die hemel opgeneem.
(Act 11:6) En toe ek die oë daarop hou en dit waarneem, sien ek die viervoetige diere van die aarde en die wilde en die kruipende diere en die voëls van die hemel.
(Act 11:9) En die stem het die tweede keer my uit die hemel geantwoord: Wat God rein gemaak het, mag jy nie onheilig ag nie.
(Act 11:10) En dit het drie maal gebeur en alles is weer opgetrek in die hemel.
(Act 14:15) en gesê: Manne, waarom doen julle hierdie dinge? Ons is net sulke mense soos julle, en ons verkondig die evangelie dat julle jul van hierdie nietige dinge moet bekeer tot die lewende God wat die hemel en die aarde en die see en alles wat daarin is, gemaak het.
(Act 14:17) al het Hy Homself nie onbetuig gelaat nie, deur goed te doen, van die hemel vir ons reën en vrugbare tye te gee en ons harte met voedsel en vrolikheid te vervul.
(Act 17:24) Die God wat die wêreld gemaak het en alles wat daarin is, Hy wat Here van hemel en aarde is, woon nie in tempels met hande gemaak nie.
(Act 19:35) Maar die stadsklerk het die skare tot bedaring gebring en gesê: Efésiërs, watter mens is daar tog wat nie weet dat die stad van die Efésiërs die tempelbewaarder is van die groot godin Diana en van die beeld wat uit die hemel geval het nie?
(Act 22:6) Maar terwyl ek op reis was en naby Damaskus kom, het daar op die middag skielik ‘n groot lig uit die hemel my omstraal,
(Act 26:13) het ek, o koning, in die middel van die dag op die pad ‘n lig uit die hemel gesien, sterker as die glans van die son, wat my en my reisgenote omstraal het.
(Rom 10:6) Maar die geregtigheid wat uit die geloof is, sê dit: Moenie in jou hart sê nie: Wie sal in die hemel opvaar, naamlik om Christus af te bring;
(1Co 8:5) Want al is daar ook sogenaamde gode, of dit in die hemel en of dit op die aarde is-soos daar baie gode en baie here is-
(1Co 15:47) Die eerste mens was uit die aarde aards, die tweede mens is die Here uit die hemel.
(2Co 5:2) Want om hierdie rede sug ons ook en verlang om met ons woning uit die hemel oorklee te word,
(2Co 12:2) Ek weet van ‘n man in Christus, veertien jaar gelede-of dit in die liggaam was, weet ek nie, of buite die liggaam, weet ek nie, God weet dit-dat so iemand weggeruk is tot in die derde hemel.
(Php 2:10) sodat in die Naam van Jesus sou buig elke knie van die wat in die hemel en die wat op die aarde en die wat onder die aarde is,
(Col 1:23) as julle ten minste gegrond en vas bly in die geloof en julle nie laat afbring van die hoop van die evangelie nie, wat julle gehoor het en wat verkondig is in die ganse mensdom onder die hemel, waarvan ek, Paulus, ‘n dienaar geword het.
(Heb 9:24) Want Christus het nie ingegaan in ‘n heiligdom met hande gemaak, ‘n teëbeeld van die ware nie, maar in die hemel self om nou voor die aangesig van God vir ons te verskyn;
(Heb 11:12) Daarom is daar ook gebore uit een vader, en dit ‘n verstorwene, kinders soos sterre van die hemel in menigte en soos die sand aan die strand van die see, wat ontelbaar is.
(Jas 5:18) en hy het weer gebid, en die hemel het reën gegee en die aarde het sy vrug laat uitspruit.
(1Pe 1:12) Aan hulle is geopenbaar dat hulle nie vir hulleself nie, maar vir ons dié dinge bedien het wat julle nou aangekondig is deur dié wat die evangelie aan julle verkondig het in die Heilige Gees wat van die hemel gestuur is-dinge waarin die engele begerig is om in te sien.
(2Pe 1:18) En hierdie stem het ons uit die hemel hoor kom toe ons saam met Hom op die heilige berg was.
(Rev 3:12) Wie oorwin, Ek sal hom ‘n pilaar in die tempel van my God maak, en hy sal daar nooit weer uitgaan nie; en Ek sal op hom die Naam van my God skrywe en die naam van die stad van my God, van die nuwe Jerusalem, wat uit die hemel van my God neerdaal, en my nuwe Naam.
(Rev 5:3) En niemand in die hemel of op die aarde of onder die aarde kon die boek oopmaak of daarin kyk nie.
(Rev 8:1) En toe Hy die sewende seël oopgemaak het, kom daar stilte in die hemel omtrent ‘n halfuur lank.
(Rev 8:10) En die derde engel het geblaas, en ‘n groot ster wat soos ‘n fakkel brand, het uit die hemel geval, en dit het geval op ‘n derde van die riviere en op die waterfonteine.
(Rev 8:13) En ek het gesien en gehoor ‘n engel wat in die middel van die hemel vlieg, wat met ‘n groot stem sê: Wee, wee, wee hulle wat op die aarde woon, vanweë die orige geluide van die basuin van die drie engele wat nog sal blaas!
(Rev 9:1) En toe die vyfde engel blaas, sien ek ‘n ster wat uit die hemel op die aarde geval het, en aan hom is die sleutel van die put van die afgrond gegee.
(Rev 10:1) En ek het ‘n ander sterk engel uit die hemel sien neerdaal, bekleed met ‘n wolk, en ‘n reënboog was oor sy hoof, en sy aangesig was soos die son, en sy voete soos pilare van vuur;
(Rev 10:4) En toe die sewe donderslae hulle stemme laat hoor het, wou ek skrywe; maar ek het ‘n stem uit die hemel vir my hoor sê: Verseël wat die sewe donderslae gespreek het, en skryf dit nie op nie.
(Rev 10:5) En die engel wat ek op die see en op die land sien staan het, het sy hand na die hemel opgehef,
(Rev 10:6) en hy het gesweer by Hom wat tot in alle ewigheid lewe, wat die hemel geskape het en wat daarin is, en die aarde en wat daarin is, en die see en wat daarin is, dat daar geen tyd meer sal wees nie;
(Rev 10:8) En die stem wat ek uit die hemel gehoor het, het weer tot my gespreek en gesê: Gaan, neem die geopende boekie in die hand van die engel wat op die see en op die land staan.
(Rev 11:6) Hulle het mag om die hemel te sluit, sodat daar in die dae van hulle profesie geen reën val nie; en hulle het mag oor die waters, om dit in bloed te verander en om die aarde te tref met allerhande plae so dikwels as hulle wil.
(Rev 11:13) En in dié uur het daar ‘n groot aardbewing gekom, en ‘n tiende van die stad het geval, en sewe duisend mense het in die aardbewing omgekom, en die ander het bevrees geword en aan die God van die hemel heerlikheid toegebring.
(Rev 11:15) En die sewende engel het geblaas, en daar was groot stemme in die hemel wat sê: Die koninkryke van die wêreld het die eiendom van onse Here geword en van sy Christus, en Hy sal as Koning heers tot in alle ewigheid.
(Rev 11:19) En die tempel van God het in die hemel oopgegaan, en sy verbondsark is in sy tempel gesien, en daar was weerligte en stemme en donderslae en aardbewing en groot hael.
(Rev 12:1) En ‘n groot teken het in die hemel verskyn: ‘n vrou wat met die son bekleed was, en die maan was onder haar voete, en op haar hoof ‘n kroon van twaalf sterre;
(Rev 12:3) En ‘n ander teken het in die hemel verskyn, en daar was ‘n groot vuurrooi draak met sewe koppe en tien horings, en op sy koppe sewe krone;
(Rev 12:4) en sy stert het die derde van die sterre van die hemel meegesleep en hulle op die aarde gegooi. En die draak het gestaan voor die vrou wat op die punt was om te baar, sodat hy haar kind sou verslind sodra sy gebaar het.
(Rev 12:7) En daar het oorlog in die hemel gekom: Mígael en sy engele het oorlog gevoer teen die draak, en die draak en sy engele het oorlog gevoer;
(Rev 12:8) en hulle kon nie oorwin nie, en hulle plek was in die hemel nie meer te vinde nie.
(Rev 13:6) En hy het sy mond oopgemaak om te laster teen God, om sy Naam en sy tabernakel en die wat in die hemel woon, te laster.
(Rev 14:2) En ek het ‘n geluid uit die hemel gehoor soos die geluid van baie waters en soos die geluid van ‘n harde donderslag, en ek het die geluid gehoor van siterspelers wat speel op hulle siters.
(Rev 14:17) En ‘n ander engel het uitgekom uit die tempel wat in die hemel is, en hy het ook ‘n skerp sekel gehad;
(Rev 15:1) En ek het ‘n ander teken in die hemel gesien, groot en wonderlik: sewe engele met die sewe laaste plae, want daarmee is die grimmigheid van God voleindig.
(Rev 15:5) En ná hierdie dinge het ek gesien, en kyk, die tempel van die tent van die getuienis in die hemel is geopen.
(Rev 16:11) en hulle het die God van die hemel gelaster oor hulle pyne en oor hulle swere, en het hulle nie bekeer van hul werke nie.
(Rev 16:17) En die sewende engel het sy skaal uitgegooi in die lug, en ‘n groot stem het uit die tempel van die hemel gekom, van die troon af, wat gesê het: Dit is verby!
(Rev 18:20) Verbly jou oor haar, o hemel, en o heilige apostels en profete, omdat God julle oordeel aan haar voltrek het!
(Rev 19:1) En ná hierdie dinge het ek iets soos ‘n groot stem van ‘n groot menigte in die hemel gehoor wat sê: Halleluja, die heil en die heerlikheid en die eer en die krag aan die Here onse God!
(Rev 20:1) En ek het ‘n engel uit die hemel sien neerdaal, met die sleutel van die afgrond en ‘n groot ketting in sy hand.
(Rev 20:9) En hulle het opgekom oor die breedte van die aarde en die laer van die heiliges en die geliefde stad omsingel, en vuur het van God uit die hemel neergedaal en hulle verslind.
(Rev 20:11) En ek het ‘n groot wit troon gesien en Hom wat daarop sit, voor wie se aangesig die aarde en die hemel weggevlug het; en daar is geen plek vir hulle gevind nie.
(Rev 21:2) En ek, Johannes, het die heilige stad, die nuwe Jerusalem, sien neerdaal van God uit die hemel, toeberei soos ‘n bruid wat vir haar man versier is.
(Rev 21:3) En ek het ‘n groot stem uit die hemel hoor sê: Kyk, die tabernakel van God is by die mense, en Hy sal by hulle woon, en hulle sal sy volk wees; en God self sal by hulle wees as hulle God.
(2Co 12:4) dat hy weggeruk is in die Paradys en onuitspreeklike woorde gehoor het wat ‘n mens nie mag uitspreek nie.
(Rev 2:7) Wie ‘n oor het, laat hom hoor wat die Gees aan die gemeentes sê. Aan hom wat oorwin, sal Ek gee om te eet van die boom van die lewe wat binne in die paradys van God is.
(2 Kor 5:2) Want om hierdie rede sug ons ook en verlang om met ons woning uit die hemel oorklee te word…